اصل نام محمد اسحاق ءُ سکول ءِ نام عطا محمد ءُقلمی نام عطاشاد انت۔13 نومبر 1939 ءَ ماں کیچ سنگانی سر ءَ پیداک بوؤکیں اسحاق ءَ وتی بنداتی وانگ چہ ہائی اسکول تربت ءَ در برت ،میٹرک 1956 ءَ چہ ہائی اسکول پنجگور ءَ ،ایف اے 1960 ءَچہ ڈگری کالج کوئٹہ ءَ،بی اے 1962 ہم چہ کوئٹہ کالج ءَ کرتگ۔ 1955 ءِ زمانگ ءَ شاعری ئِےبندات کرتگ ءُاردو ءُ بلوچی دوئیں زباناں جوانیں وڑے ءَ شاعر ی ئِےکرتگ ءُ آئی ءِ اردو ءِ دوشعری کتاب یکے سنگاب ءُ دومی برفاب چھاپ ءُ شنگ بوتگ اَنت۔پدا ہمے دوئیں کتابانی کلیات افضل مراد ءَ اب جب نیند ورق الٹے گی ءِنام ءَ 2012ءَ چہ فیصل بکس کوئٹہ ءِ نیمگ ءَ چھاپ کرتگ۔عطاشاد ءَ وتی ماتی زبان بلوچی ءَ ہم شاعری کرتگ ءُ آئی ءِ دو شعری کتاب یکے روچگر1996 ءُ دومی شپ سحار اندیم ءَ1996ءَ چھاپ بوتگ انت ۔ پدا ہمے دوئیں کتابانی کلیات ڈاکٹر فضل خالق ءُ پروفیسر ڈاکٹر عبدالصبور بلوچ ءَ رد ءُ بند داتگ ءُ چہ بلوچی اکیڈمی کوئٹہ ءِ نیمگ ءَ 2015 ءَ چھاپ ءُ شنگ کرتگ۔